APSTIPRINĀTA

ar Jelgavas pilsētas pašvaldības iestādes “Jelgavas izglītības pārvalde” vadītājas

30.09.2020. rīkojumu Nr.

**UGUNSDROŠĪBAS INSTRUKCIJA**

**Jelgavas pilsētas pašvaldības iestādes “Jelgavas izglītības pārvalde” ēkā**

**Svētes ielā 22, Jelgavā**

Izdota saskaņā ar

Ministru kabineta 2016.gada 19.aprīļa

noteikumiem Nr.238 “Ugunsdrošības noteikumi” un

Ministru kabineta 2015.gada 30.jūnija

noteikumi Nr.333 „Noteikumi par Latvijas būvnormatīvu

LBN 201-15 „Būvju ugunsdrošība””

# I. Vispārīgie jautājumi

# Ugunsdrošības instrukcija nosaka ugunsdrošības prasības Jelgavas pilsētas pašvaldības iestādes “Jelgavas izglītības pārvalde” ēkā Svētes ielā 22, Jelgavā (turpmāk tekstā – objekts) un teritorijā.

# Jelgavas pilsētas pašvaldības iestādes “Jelgavas izglītības pārvalde” vadītāja norīko atbildīgo personu par ugunsdrošību objektā.

# Atbildīgā persona par ugunsdrošību nodrošina:

# ugunsdrošības instrukcijas izstrādi;

# ugunsdrošības instruktāžu visiem nodarbinātajiem ne retāk kā reizi gadā;

# veikto ugunsdrošības instruktāžu reģistrēšanu Ugunsdrošības instruktāžas uzskaites žurnālā;

# atkārtotu ugunsdrošības instruktāžu, ja:

# izdarīti grozījumi ugunsdrošības instrukcijā;

# darbinieki nav ievērojuši noteikumos vai ugunsdrošības instrukcijā noteiktās prasības;

# objektā noticis ugunsgrēks;

# praktiskās nodarbības rīcībai ugunsgrēka gadījumā ne retāk kā reizi gadā. Praktiskās nodarbības reģistrē Ugunsdrošības instruktāžas uzskaites žurnālā;


# ugunsdrošības noteikumos un šajā ugunsdrošības instrukcijā noteikto prasību kontroli un izpildi.

# II. Objekta vispārīga un ugunsdrošību raksturojoša informācija

1. Objekts ir 3 stāvu ēka ar kopējo platību 987,4 m2, tai noteikts **V** lietošanas veids – administratīvā un biroju ēka un **U2a** – ugunsizturības pakāpe:

|  |  |
| --- | --- |
| **Pamati** | Dzelzsbetona bloki, dzelzsbetona pāļi |
| **Ārsienas** | Māla ķieģeļu |
| **Pārsegumi** | Dzelzsbetona paneļi, dzelzsbetona sijas |
| **Jumts** | Profilētā tērauda loksnes |

1. Objektā maksimāli pieļaujamo cilvēku skaits ir 100 cilvēki.
2. Objektam ir noteikts vidējs ugunsbīstamības līmenis, pieļaujamā ugunsslodze – līdz 600MJ/m2.
3. Objektā netiek veikti tehnoloģiskie procesi.
4. Objekta teritorijā (turpmāk tekstā – teritorija) atrodas autostāvlaukums.
5. Teritorijā nav hidrantu, ārējā ugunsdzēsības ūdens apgāde paredzēta no pazemes tipa hidranta Nr.367, kas atrodas Svētes ielā iepretī objektam Svētes iela 24.



# III. Automātiskā ugunsgrēka atklāšanas un trauksmes signalizācijas sistēma

1. Objektā izbūvēta automātiskā ugunsgrēka atklāšanas un trauksmes signalizācijas sistēma (turpmāk tekstā - AUATSS), kas sastāv no dūmu detektoriem un manuālām trauksmes pogām, tā nodrošina savlaicīgu ugunsgrēka konstatēšanu un trauksmes signāla nosūtīšanu uz uztveršanas, kontroles un indikācijas iekārtu (turpmāk – panelis), kura atrodas objekta apsarga telpā.

*Dūmu detektors, manuāla trauksmes poga ar zīmi un paskaidrojošo uzrakstu*

1. AUATSS pastāvīgi uztur darba kārtībā un ekspluatē atbilstoši ekspluatāciju regulējošo normatīvo aktu un ražotāja prasībām un ekspluatācijas termiņiem.
2. Objekta telpās detektorus, ja tos var mehāniski bojāt, nodrošina ar speciālām stacionārām aizsargierīcēm. Aizsargierīces nedrīkst ietekmēt ugunsaizsardzības ierīču darbspēju un darbības parametrus.
3. AUATSS ir nepārtraukti ieslēgta automātiskajā darba gaidīšanas režīmā. Pie paneļa uzglabā ugunsaizsardzības sistēmas tehnisko projektu, ugunsaizsardzības sistēmas pieņemšanas aktu, ugunsaizsardzības sistēmas aizsargājamo telpu (zonu) sarakstu un Ugunsaizsardzības sistēmas iedarbošanās gadījumu un bojājumu uzskaites žurnālu (turpmāk tekstā – Žurnāls).
4. AUATSS tehnisko apkopi un remontu veic saskaņā ar apstiprinātu tehniskās apkopes reglamentu.
5. AUATSS trauksmes signālu vai signālu par sistēmas un sakaru kanāla bojājumu pārraida uz paneli, kuru pastāvīgi **uzrauga ēkas apsargs**, kuram ir pienākums zināt par:

# AUATSS darbspējas noteikšanas kārtību;

# AUATSS ekspluatācijas nosacījumiem;

# aizsargājamo telpu nosaukumiem un atrašanās vietām;

# rīcību gadījumā, ja no AUATSS pienāk trauksmes signāls par ugunsgrēka izcelšanos vai sistēmas bojājumu.

# AUATSS iedarbošanās gadījumus (tai skaitā iedarbošanās gadījumus tehniskās apkopes gaitā) un bojājumus reģistrē Žurnālā.

# Ja nostrādājusi viltus trauksme, ēkas apsargs noskaidro AUATSS iedarbošanās iemeslus, informē atbildīgo personu par ugunsdrošību un darbiniekus un veic ierakstu Žurnālā par AUATSS iedarbošanās gadījumiem.

# Pēc AUATSS iedarbošanās vai bojājuma konstatēšanas brīža, to darbspēju atjauno iespējami īsākā laikā, bet ne vēlāk kā 24 stundu laikā.

# Ekspluatējot AUATSS, aizliegts:

# tehniskajā projektā paredzētā ugunsgrēka detektora vietā uzstādīt cita tipa vai darbības principa detektoru, ja tiek ietekmēta sistēmas darbspēja un funkciju izpilde;

# novietot materiālus un priekšmetus tuvāk par 0,5 m no ugunsgrēka detektoriem;

# novietot apkures ierīces vai sildierīces tuvāk par 1 m no ugunsgrēka detektora un no uztveršanas un kontroles paneļa;

# izvietot ventilācijas iekārtas un ierīces vai gaisa kondicionēšanas iekārtas un ierīces ugunsgrēka detektora tuvumā, ja tās var ietekmēt detektora darbību.

# IV. Inženiertīklu ugunsdrošības prasības

# Elektroinstalācija, elektroiekārta un elektroierīce.

# Objekta elektroapgāde notiek no pilsētas elektrotīkla uz noslēgtā līguma pamata par nepārtrauktas elektroenerģijas piegādi. Elektrosadales telpa atrodas objekta pirmajā stāvā – apzīmējums uz durvīm:

*Apzīmējums “Bīstami, elektrība”*

# Objekta elektroinstalācija (tai skaitā zemējuma un zibensaizsardzības ierīce) atbilst tehniskā projekta risinājumam, to uztur darba kārtībā un ekspluatē atbilstoši elektroinstalācijas ierīkošanu regulējošo normatīvo aktu un ražotāja noteiktajām ugunsdrošības prasībām.

# Elektroiekārtu un elektroierīci uztur darba kārtībā un ekspluatē atbilstoši ražotāja noteiktajām prasībām.

# Objektā atbildīgais par elektrosaimniecību ir darba drošības speciālists, kurš:

# organizē darbus, kas saistīti ar objekta elektroiekārtu un elektroinstalāciju uzturēšanu atbilstoši ekspluatācijas normām;

# uzrauga, lai tiek ievērotas elektroietaišu ražotāja noteiktās prasības.

# uzrauga, lai tiktu attīrītas elektroiekārtas un elektroaparāti (sadales ierīces, gaismas ķermeņi, vadi u.tml.) no degtspējīgiem putekļiem un nosēdumiem

# uzrauga, lai visi elektrosadales skapji ir pastāvīgi aizslēgti, apzīmēti un aprīkoti ar svirslēdzi (drošinātājiem) elektroenerģijas atslēgšanai;

# uzrauga, lai netiek izmantotas bojātas elektroiekārtas, vadi, paštaisīti elektriski sildītāji, bojātas rozetes, bojātas atzarošanas kārbas un savienotājkārbas, svirslēdzi un citas bojātas elektroiekārtas un to izstrādājumi;

# uzrauga, lai netiek novietoti degtspējīgie materiāli tuvāk par 0,5 m no elektriskajiem gaismas ķermeņiem;

# uzrauga, lai elektrosadales telpa netiktu izmantotas materiālu un priekšmetu uzglabāšanai;

# Ventilācijas sistēma.

# Objektā ir dabīga ventilācijas sistēma, tā atbilst normatīvo aktu prasībām un nepaaugstina ugunsbīstamības un sprādzienbīstamības risku.

# Apkures sistēma.

# Objektam ir centralizēta siltumapgāde, ko nodrošina SIA “Fortum” un tā nepaaugstina ugunsbīstamības un sprādzienbīstamības risku.

# Siltumapgādes regulēšanu veic objektā ierīkotajā siltummezglā.

# Siltummezgla telpas nedrīkst izmantot priekšmetu uzglabāšanai.

# 

# V. Ugunsdzēsības līdzekļu raksturojums un izmantošanas kārtība

# Atbildīgā persona par ugunsdrošību nodrošina objektu ar pārvietojamiem ugunsdzēsības aparātiem, tie izvietoti atbilstoši ražotāja prasībām, objektā redzamās un apzīmētās ar atbilstošām zīmēm vietās:

# 16 pulvera ugunsdzēsības aparāts ar kopējo dzēstspēju 688A 3728B (6kg, ABC klase);



*Pulvera ugunsdzēsības aparāts*

# Atbildīgā persona par ugunsdrošību nodrošina ugunsdzēsības aparātu tehniskā stāvokļa vizuālo apskati (novērtējumu) ne retāk kā reizi 6 mēnešos.

# Ugunsdzēsības aparātu tehnisko apkopi veic ne retāk kā reizi 5 gados, ja ražotājs nav noteicis ugunsdzēsības aparāta tehniskās apkopes biežumu, remontu un uzpildi veic atbilstoši ražotāja prasībām.

# Dzēšana ar pulvera ugunsdzēsības aparātu:

# aparāti sastāv no hermētiska korpusa, piepildīta ar ugunsdzēšamo pulveri un korpusā ieskrūvēta palaišanas mehānisma, kam pievienota gumijas šļūtene vai speciāls uzgalis pulvera izplūdei;

# korpusā ir pastāvīgs 15 bāru spiediens, ko uzrāda indikatora rādītājs, atrodoties skalas zaļās zonas vidusdaļā. Aparāts vērtējams kā darbam nederīgs, ja indikatora rādītājs atrodas skalas sarkanajā zonā.

|  |  |
| --- | --- |
|  |  |

*Manometra rādītājs*

# lai iedarbinātu palaišanas mehānismu, jāizvelk sprosttapa, jāatbrīvo šļūtenīte un jātur pēc iespējas tuvāk pie uzgaļa, nospiežot sviru, padodam pulveri uz dzēšanu (atlaižot sviru, padeve pārtrauksies);

# gumijas šļūtene paredzēta pulvera strūklas efektīvai vadīšanai dzēšot uguni. Iedarbinot aparātu, šļūtene stingri jāsatur, lai pulvera strūklas reaktīvais spēks neizrautu to no rokas. Aparātu var darbināt gan nepārtraukti, gan ar pārtraukumiem, attiecīgi nospiežot un atlaižot sviru. Aparāta darba stāvoklis – ieteicams vertikāls!

# dzēšot elektroietaises ar pulvera ugunsdzēsības aparātiem, gumijas šļūtenītes izplūdes galam jābūt ne mazāk kā 1 m attālumā no degošās ietaises, lai nesaņemtu elektriskās strāvas triecienu;

# pēc jebkuras aparāta darbināšanas tas jānogādā servisā pārpildīšanai un pārbaudei.

# VI. Iespējamie ugunsgrēka riski un preventīvie pasākumi to mazināšanai

# Iespējamie ugunsgrēka izcelšanās riski:

# neuzmanīga rīcība, lietojot atklātu uguni remontdarbu laikā, piemēram, lietojot atklātu liesmu metināšanas vai griešanas darbu laikā, rodoties dzirkstelēm;

# smēķēšana neatļautās vietās;

# elektrotehnikas vai sadales skapju degšanas (pārslodžu gadījumos);

# lietojot bojātas elektroiekārtas vai elektroierīces;

# teritorijā esošo automašīnu degšana;

# ļaunprātīga dedzināšana;

# ugunsgrēki blakus esošos objektos.

# Preventīvie pasākumi ugunsgrēka izcelšanās risku mazināšanai:

| **Nr. p.k.** | **Preventīvais pasākums** | **Izpildītāji** |
| --- | --- | --- |
|  | Darbinieku instruēšana ugunsdrošības jomā - objekta evakuācijas ceļu pārzināšana, uzstādīto drošības zīmju ievērošana un to nozīmes zināšana, ugunsdzēšamo aparātu atrašanas vietu zināšana | Atbildīgais par ugunsdrošību |
|  | Objekta nodrošināšana ar ugunsdzēsības līdzekļiem un to apkope | Atbildīgais par ugunsdrošību |
|  | AUATSS atbilstoša ekspluatācija | Ēkas apsargs |
|  | AUATSS tehniskā apkope | Ārpakalpojuma sniedzējs, saskaņā ar līgumu |
|  | Objekta un teritorijas aprīkošana ar drošības zīmēm | Ēkas un teritorijas uzraugs |
|  | Praktisko nodarbību organizēšana saskaņā ar šīs instrukcijas sadaļu “Rīcība ugunsgrēka gadījumā” | Atbildīgais par ugunsdrošību |
|  | Ugunsdrošības prasību ievērošana | Visi darbinieki |

# Darbinieku pienākumi:

# uzturēt kārtību savā darba vietā, pēc darba beigām to sakārtot;

# ievērot ugunsdrošības prasības, veicot darba pienākumus;

# apgūt ugunsdrošības instrukcijas prasības un zināt rīcību ugunsgrēka gadījumā;

# pārzināt evakuācijas ceļus objektā;

# zināt objektā izvietoto ugunsdzēsības aparātu izvietošanas vietas, iepazīties ar to izmantošanas noteikumiem un apgūt lietošanas kārtību;

# trauksmes gadījumā, pametot telpas, atvienot elektroietaises, aizvērt logus un durvis.

# aizliegts:

# aizkraut pieejas pie AUATSS un ugunsdzēsības aparātiem;

# aizkraut evakuācijas ceļus un izejas;

# dedzināt sveces, brīnumsvecītes, pirotehniskos izstrādājumus un citus priekšmetus ar atklātu liesmu;

# veikt jebkādas darbības, kas var izraisīt ugunsgrēku;

# smēķēt telpās;

# uzstādīt detektoriem aizsargapvalkus.

# VII. Kārtība, kādā tiek uzturēti evakuācijas ceļi un piebraucamie ceļi pie objekta

# Objektā izvietoti evakuācijas plāni un ugunsdrošībai lietojamās zīmes, t.sk. evakuācijas zīmes.

# Evakuācijas izeju izgaismoto rādītāju un evakuācijas virziena izgaismoto rādītāju zīmes ir ieslēgtas pastāvīgi. Evakuācijas apgaismojuma (evakuācijas izeju izgaismoto rādītāju un evakuācijas virziena izgaismoto rādītāju) rezerves elektroapgādes elementi nodrošina tīkla darbību vismaz 30 minūtes.

|  |  |  |  |
| --- | --- | --- | --- |
| 1. Virziens uz evakuācijas izeju | 2. Virziens uz evakuācijas izeju | 3. Virziens uz evakuācijas izeju | 4. Virziens uz evakuācijas izeju |
| https://likumi.lv/wwwraksti/2016/078/BILDES/N_238/IMAGE024.JPG | https://likumi.lv/wwwraksti/2016/078/BILDES/N_238/IMAGE025.JPG | https://likumi.lv/wwwraksti/2016/078/BILDES/N_238/IMAGE026.JPG | https://likumi.lv/wwwraksti/2016/078/BILDES/N_238/IMAGE027.JPG |
| 5. Virziens uz evakuācijas izeju | 6. Virziens uz evakuācijas izeju | 7. Virziens uz evakuācijas izeju | 8. Evakuācijas izeja |
| https://likumi.lv/wwwraksti/2016/078/BILDES/N_238/IMAGE028.JPG | https://likumi.lv/wwwraksti/2016/078/BILDES/N_238/IMAGE029.JPG | https://likumi.lv/wwwraksti/2016/078/BILDES/N_238/IMAGE030.JPG | https://likumi.lv/wwwraksti/2016/078/BILDES/N_238/IMAGE031.JPG |

*Evakuācijas ceļu zīmes*

# Evakuācijas ceļi un evakuācijai paredzētās durvis ir brīvas no šķēršļiem (mēbelēm, iekārtām un priekšmetiem).

# Durvis viegli atveramas uz izeju no objekta bez aizkavējuma un šķēršļiem. Par aizkavējumu tiek uzskatīts jebkurš šķērslis, kas liedz atvērt durvis ilgāk par trim sekundēm.

# Teritoriju uztur tīru un nodrošina regulāru uzkopšanu. Smēķēšanai paredzētā vieta aprīkota ar izsmēķiem paredzētu degtnespējīga materiāla trauku.

# Ugunsdzēsības transportlīdzekļiem nodrošināta piekļūšana pie objekta.

# VIII. Rīcība ugunsgrēka gadījumā

# Darbinieku rīcība:

# saņemot informāciju par ugunsgrēku vai pamanot ugunsgrēku, vai atskanot ugunsgrēka trauksmei, nekavējoties pamest ēku pa tuvāko pieejamo evakuācijas izeju un doties uz drošas pulcēšanās vietu – autostāvlaukumu pāri Svētes ielai pretī objekta galvenajai ieejai;

*Droša pulcēšanās vieta*

# aizliegts atstāt drošas pulcēšanās vietu bez atbildīgās personas par ugunsdrošību atļaujas.

# ja nav iedarbojusies AUATSS, dodoties uz evakuācijas izeju, nospiest tuvāko manuālo trauksmes pogu;

# ziņot par ugunsgrēku Valsts ugunsdzēsības un glābšanas dienesta (turpmāk – VUGD), zvanot 112:

# degošā objekta adresi;

# ugunsgrēka raksturojumu;

# vārdu, uzvārdu, kontakttelefonu;

# jāatbild uz visiem dispečera jautājumiem.

# klausuli pirmais noliek VUGD dispečers!!!

# ugunsgrēka gadījumā veikt visus iespējamos pasākumus ugunsgrēka likvidēšanai un ierobežošanai (atvienot elektroietaises, aizvērt logus un durvis, dzēst ar ugunsdzēsības aparātu), ja tie nerada draudus veselībai un dzīvībai;

# darbiniekiem izvērtēt savas spējas, pirms dzēst ugunsgrēku ar kādu no ugunsdzēsības līdzekļiem. Ja nav pārliecības par sekmīgu ugunsgrēka likvidācijas iespēju paša spēkiem, nekavējoties evakuēties;

# neiet atpakaļ ēkā, kamēr to nav atļāvuši VUGD darbinieki;

# palīdzēt ugunsgrēka gadījumā evakuēties cilvēkiem ar īpašām vajadzībām un klientiem no apdraudētām telpām uz drošas pulcēšanās vietu.

# Atbildīgās personas par ugunsdrošību rīcība:

# saņemot informāciju par ugunsgrēku, ja nav iedarbojusies AUATSS, nospiest tuvāko manuālo trauksmes pogu;

# veikt darbinieku apziņošanu par ugunsgrēku;

# izsaukt VUGD un informēt iestādes vadītāju par ugunsgrēku;

# pulcēt darbiniekus drošas pulcēšanās vietā un darīt visu iespējamo panikas novēršanai, nomierinot cilvēkus, un konstruktīvi informēt par plānoto rīcību;

# iesniegt iestādes vadītājam uzskaites datus par evakuētiem darbiniekiem (uzskaiti veic pārvalžu un nodaļu vadītāji un informē atbildīgo par ugunsdrošību);

# sagaidīt VUGD amatpersonas, sniegt informāciju par evakuācijas gaitu un norādīt tuvākos ceļus līdz ugunsgrēka vietai;

# informēt VUGD amatpersonu par cilvēkiem, kas atrodas vai varētu atrasties ugunsgrēka vietā;

# pēc VUGD ierašanās pakļauties VUGD amatpersonai un rīkoties saskaņā ar tās norādījumiem

# Ēkas apsarga rīcība:

# saņemot informāciju par ugunsgrēku, ja nav iedarbojusies AUATSS, nospiest tuvāko manuālo trauksmes pogu

# ziņot par ugunsgrēku VUGD zvanot 112;

# veikt darbinieku apziņošanu par ugunsgrēku un evakuēties pašam;

# ja tas neapdraud dzīvību, atslēgt elektrosadales telpā elektroenerģijas padevi, atslēdzot elektrosadali MS ar svirslēdzi un nospiežot STOP pogu.

# Evakuācijas kārtība:

# evakuējoties, izmantot visdrošākos un īsākos evakuācijas ceļus;

# evakuējoties pa kāpnēm, censties turēties pie margām;

# piedūmotā vai degošā telpā virzīties rāpus, turot galvu tuvāk grīdai. Virzoties piedūmotā telpā, rāpot tuvu sienai, lai nezaudētu orientēšanās virzienu;

# saglabāt mieru, neveikt sasteigtas darbības un ievērot atbildīgo darbinieku norādījumus;

# palīdzēt citiem, norādot tuvāko evakuācijas izeju;

# nekad neiet atpakaļ, ja kaut kas ir aizmirsts. Jūs varat radīt sastrēgumu, pakļaujot briesmām gan savu, gan citu cilvēku veselību un dzīvību.

# neapstāties pie izejas no ēkas, bet doties uz drošas pulcēšanās vietu.

# nenosprostot (nenobloķēt) ceļu citiem darbiniekiem, kā arī palīdzības dienestiem (policijai, ugunsdzēsējiem vai medicīnas darbiniekiem).

# ja nav iespējams evakuēties:

# ja jums nav izdevies izkļūt no ēkas uguns šķēršļa vai kādu citu apstākļu dēļ, mēģiniet sazināties ar glābšanas dienestu pa tālruni 112, skaidri un precīzi paziņojot savu atrašanās vietu;

# palieciet vietā, kurā atrodaties, mēģiniet radīt troksni, lai pievērstu sev uzmanību un gaidiet palīdzību;

# ja telpā ir logi, atvērt tos tikai nedaudz, lai pievērstu uzmanību, neturiet to atvērtu visu laiku;

# aizveriet telpas durvis, noblīvējiet durvju šķirbas, lai mazinātu dūmu iekļūšanu telpā, kurā atrodaties;

# ja telpa sāk piepildīties ar dūmiem, turieties pēc iespējas tuvāk grīdai ar seju uz leju. Aizsedziet elpošanas ceļus ar auduma gabalu, lai mazinātu dūmu iekļūšanu elpceļos.

# Materiālo vērtību evakuācija tiek veikta saskaņā ar VUGD amatpersonu norādījumiem.

# IX. Ugunsbīstamo darbu veikšanas kārtība

# Pirms ugunsbīstamiem darbiem tiek izsniegts Norīkojums ugunsbīstamā darba veikšanai (1.pielikums) (turpmāk tekstā – Norīkojums) pagaidu vietās, kā arī tiek nodrošināta procedūra ugunsbīstamo darbu veikšanai atbilstoši normatīvo aktu prasībām.

# Norīkojumu sastāda divos eksemplāros (darba veicējam un Norīkojuma izdevējam) un to glabā trīs diennaktis pēc ugunsbīstamo darbu beigām.

# Pirms norīkojuma izdošanas atbildīgā persona vai tās rakstveidā pilnvarota persona nosaka sagatavošanās darbus, darbu izpildes secību, ugunsdrošības pasākumus, darba vietā izvietojamos ugunsdzēsības līdzekļus, VUGD izsaukšanas kārtību un līdzekļus, darba vietas kontroles kārtību pēc darba beigām un pārtraukumos, kā arī izpildītāju un darba veicēju, bet sprādzienbīstamā vidē nosaka arī gaisa kontroles kārtību. Darba veicējam ir normatīvajos aktos noteiktajā kārtībā iegūta atbilstoša kvalifikācija un tas ir speciāli instruēts ugunsbīstamo darbu veikšanai. Norīkojumā ieraksta tiešos darba veicējus un izdara atzīmi par ugunsdrošības instruktāžu.

# Pēc ugunsbīstamo darbu veikšanas pagaidu vietā par darba vietas kontroli atbildīgā persona par ugunsdrošību ieraksta norīkojumā darba vietas uzraudzības izbeigšanas datumu un laiku, parakstās.

Vadītāja G.Auza

Dēvics 63012481

1. Pielikums

Norīkojums ugunsbīstamā darba veikšanai

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | | | | | | | |  | | | | | | |
| (norīkojuma sastādīšanas vieta) | |  | | | | | | | | (norīkojuma sastādīšanas datums) | | | | | | |
| **I daļa** (aizpilda pirms ugunsbīstamā darba veikšanas) | | | | | | | | | | | | | | | | | |
|  | | | | | | | | | | | | | | | | | |
| 1. Objekta vai objekta teritorijas nosaukums un adrese | | |  | | | | | | | | | | | | | | |
|  | | | | | | | | | | | | | | | | | |
| 2. Darba veikšanas vieta | | |  | | | | | | | | | | | | | | |
| (norāda ugunsbīstamā darba veikšanas vietu) | | | | | | | | | | | | | | |
|  | | | | | | | | | | | | | | | | | |
| 3. Darba veids | | |  | | | | | | | | | | | | | | |
| (norāda ugunsbīstamā darba veidu) | | | | | | | | | | | | | | |
|  | | | | | | | | | | | | | | | | | |
| 4. Objekta atbildīgā vai pilnvarotā persona | | |  | | | | | | | | | | | | | | |
| (norāda juridiskās personas nosaukumu, reģistrācijas numuru, juridisko adresi, pilnvarotās personas vārdu, uzvārdu vai fiziskās personas vārdu, uzvārdu, personas kodu) | | | | | | | | | | | | | | |
|  | | | | | | | | | | | | | | | | | |
| 5. Darba veicējs un pilnvarotā persona | | |  | | | | | | | | | | | | | | |
| (norāda juridiskās personas nosaukumu, reģistrācijas numuru, juridisko adresi un fiziskās personas vārdu, uzvārdu, personas kodu) | | | | | | | | | | | | | | |
|  | | | | | | | | | | | | | | | | | |
| 6. Darba uzsākšanas datums, laiks | | |  |  |  |  |  |  |  | | |  | plkst. | |  |  |  |
| (diena, mēnesis, gads) | | | | | | |  | | | | (stundas, minūtes) | | | |
|  | | | | | | | | | | | | | | | | | |
| 7. Darba beigšanas datums, laiks | | |  |  |  |  |  |  |  | | |  | plkst. | |  |  |  |
| (diena, mēnesis, gads) | | | | | | |  | | | | (stundas, minūtes) | | | |
|  | | | | | | | | | | | | | | | | | |
| 8. Par sagatavošanas darbiem atbildīgā persona | |  | | | | | | | | | | | | | | | |
| (norāda juridiskās personas nosaukumu, reģistrācijas numuru, juridisko adresi vai fiziskās personas vārdu, uzvārdu, personas kodu) | | | | | | | | | | | | | | | |

Paraksti:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Objekta atbildīgā vai pilnvarotā persona | | | | | | | |  | | | | | | | |
| (vārds, uzvārds, paraksts) | | | | | | | |
| Darba veicējs vai pilnvarotā persona | | | | | | | |  | | | | | | | | |
| (atbildīgās personas vārds, uzvārds, paraksts) | | | | | | | | |
|  | | | | | | | | | | | | | | | | |
| **II daļa** (aizpilda pēc ugunsbīstamā darba izpildes) | | | | | | | | | | | | | | | | |
| 9. Darbs pabeigts un darba izpildes vieta sakārtota | |  |  |  |  |  |  | | |  |  | plkst. |  |  |  |  |
| (diena, mēnesis, gads) | | | | | | | | | |  | (stundas, minūtes) | | | |
|  | | | | | | | | | | | | | | | | |
| 10. Persona, kas atbild par darba vietas uzraudzību četru stundu laikā pēc darba izpildes beigām | |  | | | | | | | | | | | | | | |
| (norāda juridiskās personas nosaukumu, reģistrācijas numuru, juridisko adresi un fiziskās personas vārdu, uzvārdu, personas kodu) | | | | | | | | | | | | | | |

Paraksti:

|  |  |
| --- | --- |
| Objekta atbildīgā vai pilnvarotā persona |  |
| (vārds, uzvārds, paraksts) |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Darba veicējs vai pilnvarotā persona |  | | | | | | | | | | | | | |
| (atbildīgās personas vārds, uzvārds, paraksts) | | | | | | | | | | | | | |
| **III daļa** (aizpilda četras stundas pēc ugunsbīstamā darba pabeigšanas) | | | | | | | | | | | | | | | |
| 11. Darba vietas uzraudzība pabeigta un ugunsgrēka apdraudējuma nav | | |  |  |  |  |  |  |  |  | plkst. |  |  |  |  |
| (diena, mēnesis, gads) | | | | | | | |  | (stundas, minūtes) | | | |
|  | | | | | | | | | | | | | | | |
| 12. Par darba vietas uzraudzību atbildīgā persona | | |  | | | | | | | | | | | | |
| (norāda juridiskās personas nosaukumu, reģistrācijas numuru, juridisko adresi un fiziskās personas vārdu, uzvārdu, personas kodu) | | | | | | | | | | | | |

Paraksti:

|  |  |
| --- | --- |
| Objekta atbildīgā vai pilnvarotā persona |  |
| (vārds, uzvārds, paraksts) |

|  |  |
| --- | --- |
| Darba veicējs vai pilnvarotā persona |  |
| (atbildīgās personas vārds, uzvārds, paraksts) |

Piezīme. Norīkojumu var apvienot ar cita veida bīstamo darbu veikšanai paredzētu dokumentu, ja tā saturs atbilst šā pielikuma prasībām.